Sveitarfélagið Ölfus nær frá Krýsuvík í vestri að Alviðru við Ingólfsfjall í austri og er um 750 km 2 . Landslag sveitarfélagsins einkennist af sandfjörum , klettabjörgum , hellum , hrauni og jarðhitasvæðum . Helstu atvinnugreinar eru fiskveiðar og vinnsla , verslun og þjónusta , landbúnaður og iðnaður . Á síðustu árum hefur verið unnið að verkefnum sem hafa það að markmiði að gera sveitarfélagið að eftirsóknarverðum stað til búsetu og ekki síður að áhugaverðum valkosti fyrir atvinnustarfsemi . Í sveitarfélaginu búa í dag rúmlega 2000 manns en þar af eru tæplega 1600 búsettir í Þorlákshöfn . Innviðir sveitarfélagsins eru mjög sterkir og alla helstu þjónustu er að finna í Þorlákshöfn .